શંકરાચાર્ય જયંતી પર આયોજિત આ કાર્યક્રમ માટે પ૧ દલિત ધર્મગુરુઓને બોલાવવામાં આવ્યા છે. કોંગ્રેસ અને શંકરાચાર્યએ આને હિંદુ સમાજના ભાગલા પાડવાની કવાયત હોવાનું જણાવ્યું છે. આજકાલ ધાર્મિક નગરી ઉજ્જૈનમાં આસ્થાનો સિંહસ્થ કુંભમેળો જામ્યો છે. અહીં ‌િક્ષપ્રા નદીના કિનારે વિવિધ સાધુઓ, સંતો-મહંતો, શાહી સ્નાન અને હોમ-હવન વચ્ચે આસ્થા, દેશભકિત અને સામાજિક સમરસતાનો મહાકુંભ ચાલી રહ્યો છે. સિંહસ્થ કુંભમાં ઘણી બાબતો પ્રથમ વખત થઇ રહી છે. જેમાં દલિત-સંતો-મહંતો સાથે અલગ સ્નાન અને ભોજન માટે ભાજપના પ્રમુખ અમિત શાહના આમંત્રણનો સમાવેશ થાય છે. એટલું જ નહીં ૧૧ મેના રોજ અમિત શાહ દલિતોના વાલ્મીકિ ધામથી ‌‌િક્ષપ્રાના ઘાટ સુધી શોભાયાત્રા પણ યોજશે.